alexandrainst/scandi-wiki huggingface dataset:
PepsiCo

PepsiCo er et internasjonalt mat- og drikkeforetak grunnlagt i 1965. Selskapet produserer, markedsfører og selger et mangfold av leskedrikker, samt salte, søte og kornbaserte snacksvarer og andre matvarer. Selskapet eide tidligere også hurtigmatkjedene Kentucky Fried Chicken, Pizza Hut og Taco Bell. PepsiCos største merkevarer er idag Pepsi, 7 Up, Quaker Oats, Gatorade, Frito-Lay, Mountain Dew, Tropicana og Starbucks og Lipton (joint venture med Unilever.

PepsiCo sammenlignes ofte med rivalen The Coca-Cola Company, og til tross for at det selges mer Coca-Cola enn Pepsi, har PepsiCo tre ganger så mange ansatte og større omsetning enn The Coca-Cola Company.

Eksterne lenker
 

Næringsmiddelprodusenter fra USA
Selskaper etablert i 1965
Time (tidsenhet)

Time er en måleenhet for tid som utgjør eksakt 60 minutter, eller 3600 sekunder. Ett døgn består normalt av 24 timer. Det internasjonale symbolet for time er h (jf. fr. heure, lat./sp./port. hora, eng. hour), men i Norge brukes ofte t (som internasjonalt betegner tonn).

Én time er eksakt definert som 3600 sekunder, i motsetning til lengre tidsenheter som døgn, uke, måned og år, som er definert astronomisk og varierer i lengde.

I undervisning brukes ordet time også om perioden undervisningen varer, og man kan for eksempel si «timen varte i 45 minutter».

Ordet time har sin opprinnelse i norrøne tími, som betyr «tid; gang». Legg merke til at det engelske ordet time betyr «tid, gang», og at tidsenheten time heter hour.

Ord og uttrykk
de små timer, de første timene etter midnatt
den siste time, tiden da man skal dø
i ellevte time, i siste liten
på timen, øyeblikkelig

Se også
kvarter, en kvart time
glass (maritimt), en halv time
vakt (tidsenhet), fire timer

Tidsenheter
Norges Birøkterlag

Norges Birøkterlag er en norsk faglig organisasjon for birøktere, med lokallag i alle fylker i Norge. Organisasjonen har hovedkontor på Kløfta, hvor de er samlokalisert med Honningcentralen AL. 

Norges Birøkterlag ble stiftet i 1884 og har lokallag i alle fylker i landet. Organisasjonen er åpen for alle som har interesse for birøkt. 
Medlemsbladet Birøkteren gis ut 11 ganger pr år, og inneholder aktuelle saker om birøkt, forteller om lover og regler, minner om sesongens operasjoner i bigården. Laget arrangerer kurs og møter, gir veiledning og opplæring for medlemmene, og gir informasjon om aktuelle varroabekjempelsesmetoder og annet sykdomshindrende arbeid, samt hjelp ved utbrudd av sykdom. Medlemmene kan også benytte seg av Norges Birøkterlags avlsarbeid og parestasjoner.

Referanser

Eksterne lenker 
 

Birøkterlag
Birøkterlag
1884 i Norge
Verdens Sosiale Forum

Verdens sosiale forum (World Social Forum (WSF)) er en internasjonal samling for politiske aktivister som ønsker å gjøre den globale politikken mer sosial, en bevegelse også kjent som anti-globaliseringsbevegelsen. Det ble startet i 2001 som en motpol til Verdens økonomiske forum som arrangeres i Davos i samme tidsrom. På forumet møtes aktivister fra hele verden for å diskutere sosialpolitiske spørsmål, utveksle erfaringer og legge strategier.

Inspirert av WSF har det i Europa flere ganger blitt arrangert Europas Sosiale Forum. Her i landet har Norges Sosiale Forum – også kalt Globaliseringskonferansen – flere ganger samlet over tusen mennesker til konferanse i Folkets Hus i Oslo.

Arrangementsteder
De første tre forumene ble avholdt i Porto Alegre, Brasil i 2001, 2002 og 2003. Forumet har fått støtte fra organisasjoner som ATTAC, Arbeidernes parti i Brasil (PT) og De jordløses bevegelse. Det fjerde forumet ble avholdt i Mumbai i India mens det femte forumet igjen ble avholdt i Porto Alegre perioden 26. til 31. januar 2005. Her var det om lag 155 000 registrerte deltakere. I 2006 vil forumet bli holdt samtidig i byene Caracas i Venezuela, Bamako i Mali og Karachi i Pakistan. I 2007 vill WSF arrangeres i Afrika.

Eksterne lenker
 
 Verdens sosiale forum 2003
 Verdens sosiale forum 2004
 Daily news from the World Social Forum 2007 by Inter Press Service (in English)

Internasjonal politikk
Politiske organisasjoner
Internasjonale ikke-statlige organisasjoner
Etableringer i 2001
Helland (Tysfjord)

Helland (lulesamisk: Ájládde) er en grend fem kilometer sørøst for Drag i Hamarøy kommune. Stedet ligger der Hellmofjorden møter Tysfjorden.

Fylkesvei 7536 fra Drag ender ved Helland kai. Tidligere var det daglige anløp av lokalrutebåt her. Helland og Drag hører til samme kirkesogn, med kirkested ved Mosshågan.

Referanser 

Bosetninger i Hamarøy
De Havilland Canada

De Havilland Aircraft of Canada Ltd., bedre kjent som De Havilland Canada (DHC), tidligere de Havilland Canada, er en canadisk flyprodusent med hovedkontor i Toronto, Canada. DHC ble dannet i 1928 av britiske de Havilland Aircraft. 

Selskapet ble senere solgt til Boeing og i 1992 videresolgt til det canadiske selskapet Bombardier hvor det inngikk i luftfartsdivisjonen Bombardier Aerospace. Selskapet ble gjenopprettet i 2019, da Bombardier bestemte seg for å selge varemerket, produksjonen og utviklingen av Dash 8-flåten.

Fly fra de Havilland Canada 

De Havilland DH 60 Gipsy Moth – for RAF og RCAF
DHC-1 Chipmunk, populært kalt Chippy   
DHC-2 Beaver   
DHC-3 Otter   
DHC-4 Caribou   
DHC-5 Buffalo   
DHC-6 Twin Otter   
De Havilland Canada DHC-7 populært kalt Dash-7   
De Havilland Canada DHC-8 populært kalt Dash-8

Eksterne lenker

Flyprodusenter
Selskaper etablert i 1928
1928 i Canada
Lykkespill (TV-serie)

Lykkespill var en norsk krimserie i tre episoder som gikk på NRK i desember 1977. Dette var den fjerde krimserien med etterforskerne Helmer & Sigurdson. Lykkespill ble skrevet av Jon Bing og Tor Åge Bringsværd, og hovedrollene ble spilt av Alf Nordvang og Anders Hatlo.

Handling 
Lykkespill starter med at en leiegårdsbeboer blir funnet død i sitt kjøkken etter at han satte på en ny stekepanne han hadde vunnet på bingo. Stekepannen var plassert blant premiene, og en mystisk, skallet person påla bingolederen å gi den til den som senere ble offeret.

Under et besøk hos enkefru Halvorsen i Tøyengata blir pensjonist Brockmann og hans venninne, Agathe Skram, vitne til et mord. De hygger seg med Nitimen og morgenkaffe, kaster et blikk ut av vinduet og ser en mann segne om på kjøkkenet i en leilighet tvers over gata. Politiet anser først dødsfallet som naturlig, mens Brockmann iverksetter grundigere undersøkelser. Snart er Helmer & Sigurdson i gang med å etterforske et mord der sporene stadig leder til en mystisk og ukjent skallet mann.

Rolleliste 
 Alf Nordvang … Førstebetjent Helmer
 Anders Hatlo … Betjent Sigurdson
 Ingolf Rogde … Pensjonist Brockmann
 Ella Hval … Agathe Skram
 Ingrid Øvre Wiik … Enkefru Halvorsen
 Siri Rom … Fru Svenkerud
 Gunnar Simenstad … Hans Jørgen Hoftun
 Astrid Sommer … Gudrun Tofte
 Bjørn Floberg … Espen Tofte
 Trini Lund … Susanne Sylvin
 Grete Nordrå … Beate Hadler
 Georg Løkkeberg … Ludvig Hadler
 Rolf Søder … Skuespiller
 Bjørn Lie-Hansen … Bodesen
 Elin Osjord … Hans venninne
 Poul Gnatt … Dr. Otto
 Ulrikke Greve … Aud Helmer
 Eyolf Soot Kløvig … Konstabel Hagen
 Svein Tindberg … Politibetjent Steen
 Bjørn Sundquist … Konstabel Aas
 Hallvard Lydvo … Taranger bingo-operatør
 Thom Bastholm … Sekretær Wang
 Rolf Iversen … Ung skuespiller
 William Nyrén … Sur scenearbeider
 Asbjørn Thoms … Blid scenearbeider
 Ulf Aas … Polititegner
 Magnus Tveit … Grønland politibetjent
 Alf Hallgren … Førstebetjent Bull
 Tordis B. Holt … Servitrise
 Gry Enger … Aud Helmers venninne
 Frode Birkeland … Prest
 Leif Skarra … Lege
 Eva Solbakken … Sykesøster
 Per Arne Skar … Den unge Ludvid Hadler
 Liv Bernhoft Osa … Unge Wenche Foss
 Kim Haugen … Unge Henki Kolstad
 Ingolf Mortensen … Unge Jens Book-Jensen
 Wenche Foss … Spiller seg selv
 Henki Kolstad … Spiller seg selv
 Jens Book-Jenssen … Spiller seg selv

Produksjonsbesetning 

 Per Selstrøm, regi 1. episode
 Robert Williams, regi 2. episode
 Johnny Bergh, regi 3. episode
 Egil Monn-Iversen, produsent
 Bing & Bringsværd, manus
 Kjell Hartløv, klipp
 Odd Rustadfilm, lys
 Tore Vangberg, lyd
 Egil Monn-Iversen, musikk
 Grete Hejer & Per Fjeld, dekor
 Kari Wigre Rohde, sminke
 Tom Haller, rekvisitter
 Ivar Karlsen, kostymer
 Bjørg Tvede, script
 Bitte Monn-Iversen, innspillingsleder
 Nina Matheson, produksjonsleder
 Øystein Hillestad, fotograf

Referanser

Eksterne lenker 
 Serien på NRK nett-TV
 

Norske krimserier
TV-produksjoner på NRK
Norske miniserier
Helmer & Sigurdson
Norske TV-serier fra 1970-årene
Hans Ø

Hans Ø (grønlandsk: Tartupaluk, dansk: Hans Ø, engelsk: Hans Island) er en ubebodd øy som ligger mellom nordvestsiden av Grønland og den kanadiske Ellesmereøya.

Øya er en kalkstensklippe med et areal på 1,3 km², en lengde på  meter og en bredde på  meter. Den ligger på 80°49′ N 66°30′ V, omtrent 350 km nord for den nordligste grønlandske bosetningen Qaanaaq (Thule). Nærmeste kanadiske tettsteder er eskimobosetningen Ausuittuq (Grise Fjord), 700 km sør, og verdens nordligste bemannede sted, radio- og værstationen Alert, 200 km nord. Det er normalt kun mulig å komme til øya med båt på spesielt milde somre. Det var en amerikansk ekspedisjon på 1870-tallet som ga øya navn etter den grønlandske kjentmannen Hans Hendrik Suersaq.

Grensestrid 
Siden 1973 var det en prinsipiell strid om øya mellom Canada og Danmark. I august 2005 sendte Canada to krigsskip til området, en måned etter at landets forsvarsminister hadde besøkt øya. Konflikten var imidlertid mest kjent for å ha foregått i vennskapelige, tildels humoristiske former, blant annet med utveksling av dansk snaps og canadisk whisky.

Den 23. mai 2018 ble det kunngjort at de canadiske og danske regjeringene var blitt enige om å opprette en felles kommisjon som skulle arbeide med spørsmålet om grensetrekningen.

11. juni 2022 ble det kunngjort enighet om at det blir trukket en landgrense, som følger den kløft som strekker seg over øya. Danmark får dermed sin andre landgrense, mot Canada. Den første går mot Tyskland. Canada får også sin andre landgrense. Den første går mot USA.

Referanser

Eksterne lenker 
 The Hans Island Liberation Front 

Tidligere omstridte områder
Øyer på Grønland
Øyer i Canada
Øyer i Nordishavet
Det kanadiske polararkipelet
Runar Berg

Runar Berg (født 7. oktober 1970 i Haag i Nederland) er en norsk fotballspiller som spilte på midtbanen for  til han la opp mandag 20. september 2010. Tidligere spilte han for , ,  og den italienske klubben . 

Berg har vunnet fire seriegull og tre cupmesterskap i Norge, og har i tillegg spilt fem kamper for det norske landslaget. Hans styrker på banen er teknikk, overblikk, presise pasninger og engasjement. Han ble kåret til Årets spiller i norsk fotball av VG i 1993. 

Han er del av fotballfamilien Berg fra Bodø som sønn av den tidligere midtbanespilleren Harald Johan «Dutte» Berg, bror til Ørjan, Arild og Terje Berg, samt nevø av Knut Berg og Terje Nilsen.

Han var Bodø/Glimts kanskje viktigste spiller på banen de siste 20 årene, og selv om karrieren er over fremstår han som en viktig støttespiller utenfor banen. Da Bodø/Glimt og andre idrettsklubber i Bodø slet med økonomien sesongen 2006 delte Berg ut 100 000 kr av egen lønn til  (15 000 kr), Bodø Håndballklubb - BHK (15 000 kr),  (50 000 kr) og barneavdelingen på sykehuset (20 000 kr). Foran 2009-sesongen valgte Berg å ikke heve sin lønn på 750 000, for å hjelpe klubben sin ut av økonomiske problemer.

Berg er den spilleren som har spilt flest kamper for Bodø/Glimt med 478 pr. 24. juli 2008.

Det var etter en kamp mot  19. september 2010 Berg ble byttet ut, og da den 17 år gamle innbytteren Daniel Berntsen hadde et godt innhopp innså han at det var på tide å slippe til nye krefter. Med dette la den siste av de tre legendariske Berg brødrene skoen på hylla, og en epoke var over i norsk fotball. 20. september 2010 la Runar Berg offisielt opp.

13. mars 2012 offentliggjorde Berg at han skulle gjøre comeback. Han skulle spille 2012-sesongen for bydelslaget .

Meritter 
 4 seriegull
 3 cupmesterskap
 5

Referanser

Eksterne lenker 
 
 Bodø/Glimt – Biografi
 Profil hos Rosenborg BK
 Profil hos Tromsø IL
 Profil hos Lyn 
 Altomfotball.no – Biografi

Norske fotballspillere
Norske landslagsspillere i fotball for herrer
Fotballspillere for FK Bodø/Glimt
Fotballspillere for Rosenborg BK
Fotballspillere for Tromsø IL
Fotballspillere for Lyn Fotball
Fotballspillere for IK Junkeren
Norske fotballspillere i Italia
Fotballspillere for SS Calcio Venezia
Personer fra Bodø kommune
Familien Berg fra Bodø
ML

ML, Ml og ml kan referere til
Maskinlæring(ML)  –  en gren av kunstig intelligens
megaliter (Ml) – en enhet for volum
milliliter (ml) – en enhet for volum
MetaLanguage (ML) – Et funksjonelt programmeringsspråk 
Varemerke for Frydenlund Bryggerier (ML)
Hl

HL, Hl og hl kan sikte til

 Handelslag (H/L) – en selskapsform
 hektoliter (hl) – en enhet for volum
 Half-Life – et videospill
 hellig – brukt i forbindelse med helgener som en norsk variant av det latinske St. (Sankt).
 HL-senteret / «Holocaustsenteret» — Senter for studier av Holocaust og livssynsminoriteter
Khon Kaen

Khon Kaen er provinshovedstaden i provinsen Khon Kaen i det nordøstlige Thailand (kalt Isan-området). Befolkningen anslås (2005) til 147 600.

Byen ligger ved jernbanelinjen og ved hovedveien fra hovedstaden Bangkok til grensebyen Nong Khai ved Mekong, nær Laos' hovedstad Vientiane.  

Byer i Thailand
San Kamphaeng

San Kamphaeng er en by i provinsen Chiang Mai i det nordlige Thailand. Befolkningen anslås (2005) til 33 000. 

Byen ligger få kilometer øst for Chiang Mai.

Byer i Thailand
Prachinburi

Prachinburi er provinshovedstaden i provinsen Prachinburi i det østlige Thailand. Befolkningsantallet er beregnet til  (2005).

Byer i Thailand
Taktisk politienhet

En taktisk politienhet er en eliteavdeling i en politietat som er spesialtrent for å takle farlige og vanskelige situasjoner, som terrorisme, gisselsituasjoner, bevæpnede gjerningsmenn osv.

Kritikk mot taktiske politienheter
Siden amerikanske SWAT ble introdusert har antall taktiske politienheter i hele verden økt drastisk. Kritikken, spesielt i USA, retter seg mot en gradvis militarisering av sivile myndigheter der politiet er blitt stadig mindre aktiv innen sin tradisjonelt samfunnsnyttige rolle og stadig mer avhengig av voldsom maktbruk. Blant kritikerne er journalist og politisk analytiker ved Cato Institute; Radley Balko, som har skrevet flere bøker og artikler om emnet.

Norge
I Norge har Beredskapstroppen og norsk politi generelt blitt kritisert for sin evne til å håndtere situasjoner riktig, blant annet i forbindelse med massedrapene på Utøya.

Referanser

Se også
 Antiterrorpoliti
 Opprørspoliti

 
Politi
FM-båndet

FM-båndet er et kringkastingsbånd på VHF-området og strekker seg fra 87,5 til 108 MHz.

Tidligere dekket det europeiske FM-båndet kun 87,5 MHz til 104 MHz som det kan ses på mange radiomottakere.

Det kalles FM-båndet fordi hensikten er at man kun sender radiofoni via frekvensmodulasjon (FM). Radiofoni via FM har den fordel at den da oppnår mindre støy og forvrengning. Ulempen med FM er at modulasjonsformen krever en større båndbredde for radiokanalene, men det er det plass til på FM-båndet.

Historisk
Amatørradiostasjonen W1XOJ var den første eksperimentielle FM-radiostasjon som fikk tillatelse av Federal Communications Commission (FCC) i 1937 i USA.

Norge
I Norge var FM-båndet organisert blant annet i fem landsdekkende tillatelser til FM-radio, kalt FM1 til FM5. De tre første ble brukt av NRK P1, P2 og P3. FM4 ble tidligere brukt av den kommersielle radiostasjonen P4 Radio Hele Norge, men ved utløpet av konsesjonen i 2003 fikk ikke P4 fornyet den. Radio Norge sendte på FM4-nettet frem til 13. desember 2017. FM5 ble brukt av P4  frem til 13. desember 2017, da hele det landsdekkende FM-nettet er slått av. Denne riksdekkende tillatelsen har noe lavere dekningsgrad.

I tillegg til de riksdekkende tillatelsene er Norge også delt opp i 141 områder med totalt 178 sendernett for lokalradio på FM.

De store kanalene forlot det norske FM-nettet i 2017. Lokalradio blir igjen på FM frem til minst 2031.

Referanser 

Kringkasting
Radioteknikk
Radiospekter
Accra

Accra er hovedstaden i Ghana. Byen har  innbyggere (2012) og er landets største by. Accra med omland er landets tettest befolkede område. Byen har et ekvatorialt klima med årlig middeltemperatur på over 29°C. Kjøligste måned er august med 24°C i middeltemperatur.

Accra ble grunnlagt av ga-folket på 1400-tallet som et handelssentrum for handelen med portugiserne som anla et fort der. Byen vokste opp på 1600-tallet rundt tre slavehandelsstasjoner. På 1600-tallet grunnla nederlendere Fort Crevecoeur («Hjertesorgenes festning») der Accra ligger, Ussher Town vokste opp rundt fortet. I nærheten ble Christiansborg reist av Danmark og Fort James av briter. I 1877 erstattet Accra byen Cape Coast som hovedstad for den britiske kolonien Gullkysten. Svensker, nederlendere, franskmenn, briter og dansker kom i løpet av 1600-tallet. 

Etter at det hadde blitt anlagt jernbane inn i landet fra Accra, ble byen det økonomiske sentrum i kolonien, og den er fortsatt Ghanas finanssentrum. Byen ble modernisert tidlig på 1900-tallet og den ble forbundet ved jernbane med handelsbyen Kumasi inne i landet. Selv Accra har ikke noen egentlig havn. Accras viktigste havn ligger ved Tema (der det er en gunstig dypvannskai) 24 km øst for sentrum.

Da Ghana bli uavhengig i 1957 ble Accra sentrum for nasjonalistpartier og frigjøringsbevegelser i andre kolonier. Byen ble etter andre verdenskrig sentrum industrivekst i Vest-Afrika ved siden av Dakar og Lagos.

Man finner spor etter dansk-norske slavehandlere i byen. Fortet Christiansborg er bevart og er i dag presidentpalass og regjeringskontor. Det er ikke mulig å se slottet, selv på avstand, hvis du ikke har avtale med presidenten, I byen ligger også National Museum of Ghana og Central Library of Ghana. University of Ghana ligger i Legon, omkring 13 km nord for Accra.

Mot vest finner man fyrtårnet James Fort Lighthouse, James Fort og Ussher Fort. Begge fortene er kjent for å huse slaver før de ble sendt til Amerika. Videre innover finner man minneparken Nkrumah Memorial, til minne om den første presidenten i det frie Ghana. 

Den viktigste flyplassen er Kotoka internasjonale lufthavn.

Vennskapsbyer
 Washington, D.C., USA
 Chicago, USA

Referanser 

Byer i Ghana
Hovedsteder i Afrika
Danmark-Norge
Nord-Lenangen

Denne artikkelen er om bygda. For fjorden se Nord-Lenangen (fjord).
Nord-Lenangen (kvensk: Itarivuono) er ei bygd på østsida av fjorden Nord-Lenangen ved Ullsfjorden i Lyngen kommune i Troms. Bygda er en del av de kjente Lyngsalpan og ett av satsingsområdene er turisme, med fiske, fjellsport og ski. Nord-Lenangen ligger 10 mil nordøst for Tromsø (vei), 1,5 time med hurtigbåt.

Nord-Lenangen er et tradisjonelt fiskevær. Tidligere har det vært et fiskebruk og en rekefabrikk i bygda. Fiskebruket ble lagt ned etter lang tid med dårlige tider og kraftig modernisering i fiskeindustrien. I tillegg kom det mange nye krav til strukturen i fiskenæringen både på land og på sjøen. Rekefabrikken var den mest lønnsomme delen av konsernet Uniprawns, men etter en vanskelig investering konsernet gjorde på Skjervøy ble konsernet overtatt av andre eiere som valgte å legge ned fabrikken i Nord-Lenangen.

Nord-Lenangen har med hjelp av det kommunale initiativet Innovation Ytre Lyngen gått igjennom en revitalisering etter at hjørnesteinsbedriften «rekefabrikken» ble nedlagt. Arbeidsplassene og optimismen begynner å komme tilbake i bygda.

Mellom bygda og Lyngenfjorden i øst ligger det høyeste fjellet i Nordlenangen, Tverrbakktinden (1390 moh), og fjellene Synbakktinden (ca. 1130 moh), Hattetinden (ca. 1330 moh) og Storgalten (1219 moh).

Steder i bygda
Russelv ligger ved veienden på den østlige siden av fjorden, og Nygårdstranda ligger helt nord på vestsiden av fjorden. Arnenga er et nedlagt bruk på østsiden av Nord-Lenangsneset, vendt mot Ullsfjorden. Den innerste delen av fjorden kalles Botn, og der fjorden smalner inn, og veien krysser fjorden, ligger Straumen, eller Lenangsstraumen.

Turisme
Nord-Lenangen har etterhvert blitt et populært hytteområde, og bygda satser på turisme både sommer- og vinterstid. Storgalten er et fjell som trekker skiturister fra hele verden til bygda vinter og vår. Sommerstid satser bygda blant annet på fisketurisme.

Turer
 Fortsetter man på stien til fots nordover fra Russelv, langs Ullsfjorden, kan man bestige Lyngstuva (394 moh). Mellom Lyngstuva og Sørklubben (97 moh) går det sti til fyrlykta ytterst på neset. Det er reist en bu ved lykta som alltid er åpen, og i fjæra er det rester etter to grunnstøtte båter. 
 Russelvfjellet (818 moh) ligger like sør for Lyngstuva og er egnet for toppturer vinterstid. 
 Den mest besøkte fjelltoppen i bygda vinterstid er Storgalten, som trekker skiturister fra hele verden. 
 Fra Mo på Nygårdstranda kan man følge stien over Juråsen og ned til det fraflytta bruket Arnenga på Ullsfjordsiden. Man kan også følge sti langs fjæra rundt Nord-Lenangsneset. 
 Innerst i Botn slynger det seg en lakseførende elv oppover dalen til hytta Vaggas, som ungdomslaget i bygda leier ut. Det går merket tursti langs elva.

Eksterne lenker
 lenangen.com - informasjonsside om Lenangen i Ytre Lyngen
 En perle ute i havgapet. Omtale av bygda i Troms folkeblad 31.05.2012
 Lyngen havfiske & tursenter 
 Lyngstuva. Turbeskrivelse på godtur.no
 Arnenga. Turbeskrivelse på godtur.no

Bygder i Lyngen
Fiskevær i Troms og Finnmark
TONO

TONO forvalter lydfestings- og fremføringsrettigheter for musikkverk i Norge på vegne av komponister, låtskrivere, tekstforfattere og musikkforlag.

Ved opprettelse av en forvaltningskontrakt med TONO, overlater man til TONO eksklusivt å forvalte de økonomiske rettigheter i forbindelse med fremføring og lydfesting av musikkverk man har rettigheter i. Forvaltningsavtalen innebærer at alle avtaler med brukere (kringkastere, konsertarrangører etc.) skal gjøres gjennom TONO på vegne av rettighetshaverne. TONO hadde ved utløpet av 2021 37 439 medlemmer. 
Gjennom gjensidighetsavtaler med tilsvarende selskaper i andre land, organisert under paraplyorganisasjonen CISAC, forvalter TONO et verdensrepertoar av musikk i det norske territoriet. Organisasjonen ble stiftet i 1928 under navnet "Norsk Komponistforenings Internasjonale Musikkbyrå - TONO". TONO overdrar forvaltning av mekaniske rettigheter videre til NCB (Nordisk Copyright Bureau).

Juridisk
Norge er tilsluttet Bernkonvensjonen til beskyttelse av litterære og kunstneriske verk. Konvensjonens bestemmelser er i praksis gjennomført i Lov om opphavsrett til åndsverk 12. mai Nr.2 1961 (åndsverkloven). Loven gir opphavsmannen enerett til å gjøre verket tilgjengelig for allmennheten, og dermed også enerett til å gi samtykke til slik anvendelse. Verket gjøres tilgjengelig for allmennheten når det fremføres offentlig (åndsverkloven §2). Et prinsipp i Bern-konvensjonen er at utenlandske opphavsmenn, hvis land er tilsluttet konvensjonen, skal ha den samme beskyttelsen som de nasjonale opphavsmenn (det såkalte nasjonalitetsprinsippet).

Virksomheten 
TONO gir, på rettighetshavernes vegne, tillatelse til bruk av musikk ved kringkasting, musikktjenester på Internett og annen offentlig fremføring. For dette innkreves et vederlag. Det er ansvarlig arrangør for fremføringen som betaler vederlag. På grunnlag av rapportering fra arrangørene, distributørene og kringkastingsselskapene m.m., avregnes vederlaget individuelt til rettighetshaverne i de fremførte verkene. I 2021 ble NOK 737 508 715 overført til rettighetshaverne, noe som tilsvarer ca. 89,4 % av organisasjonens omsetning. TONO er en non-profit organisasjon, og er eid og styrt av sine medlemmer.

EDVARD-prisen
TONO har siden 1998 delt ut Edvard-prisen, oppkalt etter Edvard Grieg, og er en pris TONO tildeler opphavere som har skapt musikkverk og tekst til musikk av høy kvalitet.

NORCODE
TONO driver et internasjonalt bistandsarbeid for å styrke komponister og andre kreative yrkesgruppers levekår og opphavsrett gjennom organisasjonen NORCODE

Se også
Opphavsrett
Kopinor
Nordisk Copyright Bureau
Det norske komponistfond
Norsk Komponistforening
NOPA

Referanser

Eksterne lenker
 TONO
 Ballade: Om lederskifte i TONO mai 2006

Norske tjenesteselskaper
Norsk musikk
Norske opphavsrettsorganisasjoner
Etableringer i 1928
Kooperativer i Norge